
MÓRÁGY KÖZSÉG ÖNKORMÁNYZAT
Képviselő-testülete


Szám: Mo/4-11/2025.

J E G Y Z Ő K Ö N Y V


Készült: Mórágy Község Önkormányzat Képviselő-testületének 2025. augusztus 18-án 8 órakor a Községházán megtartott rendkívüli nyílt ülésén.

Jelen vannak: Glöckner Henrik polgármester, Berde Béla, Illés Béla, Mezei Balázs képviselők (4 fő)

Igazoltan távol van: Horváth Dániel képviselő

Tanácskozási joggal megjelent: Tenczlingerné Füle Mária jegyzői megbízott

Jegyzőkönyvvezető: Tenczlingerné Füle Mária jegyzői megbízott


Glöckner Henrik polgármester köszöntötte a képviselő-testület tagjait, megállapította, hogy a testület határozatképes, az ülést megnyitotta. 

Ez után javaslatot tett arra, hogy a meghívóban szereplő napirendi pontok kerüljenek megtárgyalásra.

Mórágy Község Önkormányzatának Képviselő-testülete a javaslat alapján 4 igen szavazattal, 0 nem szavazattal, 0 tartózkodással az alábbi napirendi pontokat fogadta el:


Napirendi pontok:

[bookmark: _Hlk199331433][bookmark: _Hlk150239288][bookmark: _Hlk187156100]1. Döntés a posta épületének (424/1. hrsz) ingyenes tulajdonba vételéről (55. sz. előterjesztés)
Előterjesztő: Glöckner Henrik polgármester

2. Döntés a Versenyképes Járások Program keretében Konzorciumi Együttműködési Megállapodás elfogadásáról (56. sz. előterjesztés)
Előterjesztő: Glöckner Henrik polgármester

3. Egyebek





Napirendi pontok tárgyalása:

1. Döntés a posta épületének (424/1. hrsz) ingyenes tulajdonba vételéről (55. sz. előterjesztés)
Előterjesztő: Glöckner Henrik polgármester

Glöckner Henrik polgármester röviden ismertette az előterjesztést, majd kérte a képviselőket, hogy mondják el véleményüket.

Mezei Balázs képviselő elmondta, hogy az önkormányzati vagyon növelése érdekében tartsunk igényt az épületre, viszont rövid időn belül beszélni kell arról, hogy mit kezdjünk vele. Ott vannak még a bérlakásaink is amiket fel kellene újítani, pályázati lehetőségre várunk, de mi van, ha nem nyerünk rá forrást?

Glöckner Henrik polgármester elmondja, hogy akkor marad a jelenlegi állapot, ahogy most áll az épület. Véleménye szerint meg kell ragadni az alkalmat. hogy az Önkormányzat tulajdonába kerüljön az épület, még akkor is ha komoly feladatokat ró ránk hosszú távon. Valószínű, hogy csak állami támogatással tudjuk majd felújítani. Gyopáros Alpár a modern települések fejlesztéséért felelős kormánybiztos a 2025. július 3-án Mórágyon tartott polgármesteri tájékoztatóján elmondta, hogy a cél az, hogy az állam által tulajdonba adásra felajánlott posta épületek felújítása, mint új célterület beemelésre kerüljön a Magyar Falu Programba.

Mezei Balázs képviselő megkérdezte, hogy a TETT-től kapott támogatás terhére nem lehetne felújítani az épületet?

Glöckner Henrik polgármester elmondta, hogy jelenleg a TETT-től kapott támogatást csak működési célokra lehet felhasználni, vagyis csak karbantartási munkálatokat lehetne elvégezni az épületen, de a jövő évre vonatkozóan a karbantartási munkákra már van elképzelés, az Orvosi rendelő tetőszerkezetét javítani kell, valamint mederrendezési munkálatokat kellene végezni a Rácz temetői elágazótól a Szabadság utca vége felé eső szakaszon. Ez a két munkálat fel fogja emészteni a TETT-től kapott forrást.

Illés Béla képviselő megkérdezte, hogy mikor lesz Kormány döntés az ingatlanok átadására vonatkozóan.

Glöckner Henrik polgármester elmondja, hogy ezt nem tudjuk megmondani.

A képviselők részéről a napirendi ponttal kapcsolatban több kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzata Képviselő-testülete 4 igen szavazattal, 0 nem szavazattal, 0 tartózkodással a következő határozatot hozta:

91/2025.(VIII.18.) Képviselő-testületi határozat
a Mórágy belterület 424/1 helyrajziszámú ingatlan tulajdonba vételéről

Mórágy Község Önkormányzatának Képviselő-testülete úgy határozott, hogy

1. kezdeményezi a Magyar Posta Zrt. részére nem szükséges az Önkormányzat részére az MNV/01/19231/2025 ikt. számú előzetes igényfelmérő levéllel ingyenes tulajdonba adásra felajánlott:

Mórágy belterület 424/1 helyrajziszámú, 1/1 tulajdoni hányadú kivett postaépület ingatlan tulajdonba vételét.

2. Mórágy Község Önkormányzata vállalja a tulajdonba adás érdekében felmerülő költségek – ideértve a művelési ág szükséges megváltoztatásának költségét – megtérítését.

3. A Képviselő-testület felhatalmazza a polgármestert, hogy az ingatlan ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.

Felelős: Glöckner Henrik polgármester
Határidő: 2025. szeptember 19.

2. Döntés a Versenyképes Járások Program keretében Konzorciumi Együttműködési Megállapodás elfogadásáról (56. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzata Képviselő-testülete 4 igen szavazattal, 0 nem szavazattal, 0 tartózkodással a következő határozatot hozta:

92/2025.(VIII.18.) Képviselő-testületi határozat
Önkormányzati tűzoltóság tűzoltólaktanyájának korszerűsítése, (4034926103 iratazonosító szám) megvalósítására

Mórágy Község Önkormányzatának Képviselő-testülete
a) a Versenyképes Járások Program keretében a támogatott fejlesztést meg kívánja valósítani,
b) a fejlesztés megvalósítására létrejövő konzorciumhoz csatlakozik,
c) Bátaszék város Önkormányzat, mint konzorcium vezető és Báta, Alsónyék, Pörböly, Mórágy, Bátaapáti község Önkormányzat, mint konzorciumi tagok között létrejövő Konzorciumi Együttműködési Megállapodást jóváhagyja az előterjesztés 1. sz. melléklete szerinti tartalommal,
d) felhatalmazza a polgármestert a Támogató Okirat kibocsátásához szükséges nyilatkozatok és intézkedések megtételére, valamint a Konzorciumi Együttműködési Megállapodás aláírására.

Határidő: 2025. augusztus 25.
Felelős: Glöckner Henrik polgármester 

3. Egyebek

Glöckner Henrik polgármester elmondja, hogy a 2025. augusztus 10-én felgyújtott buszmegálló helyreállításához rengeteg felajánlás érkezett. Kostyál Hunor már aznap felajánlotta a segítségét a kőművesmunkák elvégzésében. Az Önkormányzat dolgozói az előkészítő feladatokat már elvégezték a többit a kőművesek fogják megcsinálni. Sajnos a tűz miatt a közvilágítás is szünetelt az Alsónánai utcában, az E.On emberei levágták a buszmegálló vezetékeit a közvilágítás oszlopáról, így új bekötésre van szükség, ezzel kapcsolatban egyeztetett a Vári Józseffel, akik vállalták a munkát. A bútorokra és könyvekre több felajánlásunk is van, illetve a kamerarendszer helyreállítására is.

A nyílt testületi ülésen több kérdés, hozzászólás nem volt, a polgármester megköszönte az azon való részvételt, és az ülést 8 óra 35 perckor bezárja.



Kmft.



Glöckner Henrik 					    Filczinger Ágnes
  	   polgármester						jegyző
1

